Ģeoloģiskais dabas piemineklis **Cepļa dolomīta atsegums**

MK 175. noteikumu piel. Nr. 1

**Detalizēts apraksts**

**Adrese**

Aizkraukles novadā, Aizkraukles pagastā, dabas parkā un Natura 2000 teritorijā Daugavas ieleja.

Ģeogrāfiskās koordinātes E25° 13,430' un N56° 35,488', jeb x575155, y272582 LKS92 sistēmā.

**Ģeogrāfiskais novietojums**

Viduslatvijas zemienes austrumu malā, Daugavas (Lejasdaugavas) senlejas nogāzē.

**Ģeoloģiskie veidojumi**

Dabīgi un mākslīgi dolomīta atsegumi, senlejas nogāze, avoti, avoksnāji, avotu kaļķakmens izgulsnējumi.

**Izmēri**

Dabas pieminekļa platība 10,15 ha.

**Debits**

Lielākā avota ūdensdeve ir aptuveni 3 l/sek, bet ir vēl vairāki avoti ar ūdensdevi ap 1,5 l/sek.

**Unikālās vērtības**

Dolomīta atsegumi, senlejas nogāze.

**Ainaviskuma raksturojums**

Ainaviska stāva senlejas nogāze, kas daļēji klāta ar nogāžu mežu.

**Stratigrāfija**

Augšdevona Daugavas svītas Oliņkalna rida (bij. Porhovas slāņi).

**Uzbūve**

Slāņots dolomīts, senlejas nogāze.

**Viela**

Dolomīts.

**Procesi**

Nogāzes piekājē atrodošies atsegumi tiek pakļauti palu straumes iedarbībai, kas tos atjauno. Avotu kaļķakmens izgulsnēšanās notiek atsevišķos avotos un avoksnājos.

**Citas vērtības**

Vieta dabas tūrismam, daļēji labiekārtota.

**Stāvoklis**

Dabas pieminekļa stāvoklis vērtējams kā vidēji labs.

**Bojājumi**

Atsegumi daļēji aizauguši un aizbiruši, krastmala vietām nedaudz piemēslota. Zem elektrolīnijas pēc ciršanas atstātie krūmi degradē ainavu.

**Apdraudējumi**

Neapsaimniekošana.

**Dabas aizsardzība**

Objekta teritorijā atrodas vairāki Eiropas nozīmes biotopi - karbonātisku pamatiežu atsegumi (8210) un avoti, kuri izgulsnē avotkaļķus (7220).

**Apsaimniekošana**

Dabas pieminekļa rietumu daļa tiek apsaimniekota kā dabas tūrisma teritorija.

**Piezīmes**

Dolomīti netālajā kaļķu ceplī izmantoti kaļķu dedzināšanai. Varētu būt, ka vēl ap XX gs. vidu.

**Novērtējumi**

Unikālās vērtības - 4

Ainaviskums - 4

Zinātniskais novērtējums:

Stratigrāfija - 4

Uzbūve - 3

Viela - 3

Procesi - 2

Citas vērtības - 3

Novērtējumu summa - 23

**Robežu izmaiņu pamatojums**

Bijušā dabas pieminekļa teritorija nebija identificējama pēc pieejamajiem materiāliem. Robeža teritorijai noteikta ņemot vērā apsekojuma rezultātus iekļaujot abus lielākos atsegumus, avotus un senlejas pamatkrasta nogāzi, kas arī ir nozīmīgs ģeoloģisks veidojums, visā tās augstumā. Teritorija 10,15 ha ir ievērojami palielinājusies salīdzinot ar iepriekšējo 1,1 ha.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem stratigrāfijas, ģeomorfoloģijas un hidroģeoloģijas pētījumiem, gan kā ainaviski vērtīgu dabas veidojumu, kas ir nozīmīgs arī kā vērtīgu biotopu vieta. Nepieciešams papildināt labiekārtojuma infrastruktūru un pie lielākajiem atsegumiem izvietot stendus ar ģeoloģiska satura informāciju.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.